Ivan Supek - Wikipedija

# Ivan Supek

### Izvor: Wikipedija

Ivan Supek

Akademik Ivan Supek (Zagreb, 8. travnja 1915. - ) hrvatski fizičar, filozof, pisac, borac za mir i humanist.

## [uredi] Biografija

Nakon studija na Sveučilištu u Zagrebu, Supek nastavlja studij filozofije, fizike i matematike u Beču. Doktorat fizike završava u Zurichu pod vodstvom poznatog fizičara Wernera Heisenberga, s kojim nastavlja raditi do 1943. godine. Kasnije mu je Heisenberg pomogao izvukavši ga iz pritvora u kojemu je bio zatočen od strane Gestapa nakon što je Jugoslavija izišla iz Trojnog pakta.

Bio je profesor teorijske fizike na Sveučilištu u Zagrebu. Jedan je od utemeljitelja Instituta Ruđer Bošković. Godine 1958. je isključen iz Instituta zbog svog protivljenja jugoslavenskoj Federalnoj Komisiji za Nuklearnu energiju protiv planirane izrade atomske bombe.

Supek je 1969. postao rektor Sveučilišta u Zagrebu. 1970. godine inicirao je osnivanje Interuniverzitetskog centra u Dubrovniku (IUC). Nakon toga prisilno je isključen iz javnog života. Održao je predavanja u mnogim svjetskim sveučilištima.

1960. godine osnovao je Institut za filozofiju znanosti i mira, odjel Hrvatske akademije znanosti i umjetnosti (tada Jugoslavenske akademije znanosti i umjetnosti) koje je bio predsjednik od 1991. do 1997. Institut je također bio centar pokreta protiv nuklearnog naoružanja, jugoslavenske Konferencije Pugwash. Također je među osnivačima svjetskih organizacija Pugwash i Svijet bez bombe. 1976. godine potpisao je Dubrovnik-Philadelphia Deklaraciju uz mnoge druge poznate aktiviste poput Philip Noel-Bakera, Linusa Paulinga i Roberta Pecceia.

1966. godine inicirao je izdavanje lista Encyclopedia moderna.

## [uredi] Književnost

Supek je autor brojnih romana i drama s filozofskim, političkim i znanstveno-fantastičnim temama. Njegov roman Proces stoljeća priča je o procesu protiv poznatog američkog fizičara Roberta Oppenheimera. Popis njegovih radova može se pronaći na njegovim stranicama pri HAZU.

## [uredi] Vidi također

- Institut Ruđer Bošković, Zagreb

## [uredi] Vanjske poveznice

- Biografija
- Stranica pri HAZU

Dobavljeno iz "http://hr.wikipedia.org../../../i/v/a/Ivan_Supek_5748.html"

Kategorije: Hrvatski fizičari | Hrvatski književnici

##### Views

- Članak
- Razgovor
- Trenutna inačica

##### Traži

##### Drugi jezici

- English
- Italiano
- Slovenščina